text: [{"text_idx": "#000002", "text": "HB: Jens Erik ny\u0301ggjur ungdo\u0301msvenjari"}, {"text_idx": "#000004", "text": "Ta\u00f0 ver\u00f0ur ikki eitt heilt o\u0301kent andlit, i\u00f0 kemur at leggja okkara ungdo\u0301mi lag a\u0301 komandi a\u0301rini. Ti\u0301 Jens Erik Rasmussen ver\u00f0ur partur av ungdo\u0301msvenjaratoyminum. Hann fer at hava yvirskipa\u00f0u a\u0301byrgdina av a\u0301rgangunum fra\u0301 U9-U13."}, {"text_idx": "#000005", "text": "Fyri teir vaksnu HBarnar er Jens Erik eitt kent andlit. Tekniskt dugnaligi mi\u00f0vingurin hevur sp\u00e6lt vi\u00f0 HB i\u0301 trimum umf\u00f8rum. Fyrst eitt stutt ti\u0301\u00f0arskei\u00f0 i\u0301 1986, si\u0301\u00f0an aftur i\u0301 fyrru ha\u0301lvu i\u0301 1992. A\u0301rini 1997-99 sp\u00e6ldi hann eisini i\u0301 HB, og var m.a. partur av kru\u0301tsterka li\u00f0num i\u0301 1998, sum vann greipuna."}, {"text_idx": "#000006", "text": "Nu\u0301 er hann so aftur i\u0301 Gundadali. Hesa fer\u00f0 sum venjari. Seinastu a\u0301rini hevur hann veri\u00f0 ungdo\u0301msvenjari i\u0301 07 Vestur, og si\u0301\u00f0ani 2017 h\u00f8vu\u00f0sungdo\u0301msvenjari, har hann hevur sett si\u0301n ty\u0301\u00f0uliga da\u0301m a\u0301 ungdo\u0301msarbei\u00f0i\u00f0 i\u0301 felagnum."}, {"text_idx": "#000007", "text": "\u2013 Eg komi at hava yvirskipa\u00f0u a\u0301byrgdina av U9-U13. Hetta er ein spennandi fasa i\u0301 menningini, har man sleppur at forma sp\u00e6lararnar. Eg ver\u00f0i eisini at si\u0301ggja a\u0301 v\u00f8llinum, har eg fari at leggja ungu leikarunum og venjarunum lag a\u0301, sigur hann."}, {"text_idx": "#000011", "text": "Si\u0301\u00f0sta a\u0301ri\u00f0 hevur Mads L\u00f8vig, sum i\u0301 februar fer i\u0301 anna\u00f0 starv i\u0301 Danmark (les meira her), lagt eina \u00e6tlan, sum m.a. Jens Erik skal vera vi\u00f0 til at seta i\u0301 verk."}]